Source: http://docplayer.fi/2122940-3-esipuhe-4-toimintaymparisto-muutoksessa-8-ereseptille-aikalisa-8-talousnakymat-synkkenivat-9-ey-tuomioistuin-pohti-apteekkiasioita-10.html
Timestamp: 2018-04-20 05:41:18+00:00
Document Index: 5273494

Matched Legal Cases: ['tuomioistuin ', 'tuomioistuin ', 'tuomioistuin ', 'kko ', 'tuomioistuin ', 'Tuomioistuin ', 'tuomioistuin ', 'kko ', 'kko ', 'kko ', 'kko ']

3 Esipuhe 4 Toimintaympäristö muutoksessa 8 ereseptille aikalisä 8 Talousnäkymät synkkenivät 9 EY-tuomioistuin pohti apteekkiasioita 10 - PDF
Download "3 Esipuhe 4 Toimintaympäristö muutoksessa 8 ereseptille aikalisä 8 Talousnäkymät synkkenivät 9 EY-tuomioistuin pohti apteekkiasioita 10"
1 Suomen Apteekkariliitto 2008
2 3 Esipuhe 4 Toimintaympäristö muutoksessa 8 ereseptille aikalisä 8 Talousnäkymät synkkenivät 9 EY-tuomioistuin pohti apteekkiasioita 10 Kansanterveystyö laajeni 12 PGEU-puheenjohtajuus työllisti 12 Koulutustarjonta lisääntyi 14 Apteekkarilehti uudistui, verkko vahvistui 16 Apteekkitoiminnan peruspilarit 17 Apteekkariliiton yhtiöt 18 Apteekkariliiton hallitus 19 Lisätietoja TOIMITUS: Erkki Kostiainen, Charlotta Sandler, Olli-Pekka Tiainen KUVAT: Olli Häkämies ja Susa Junnola ULKOASU: Julkaisuosakeyhtiö Elias PAINO: Miktor, Helsinki 6/2009
3 ESIPUHE Sähköä ilmassa Vuonna 2008 apteekkien toimintaympäristöä sähköisti usea vireillä ollut hanke. Sähköisen lääkemääräyksen eli ereseptin käyttöönotto tosin siirtyi vuoden 2009 puolelle viitehintajärjestelmän valmistelun vuoksi. Kahta suurta apteekkien toimintaa ja tietotekniikkaa mullistavaa hanketta ei voitu toteuttaa samanaikaisesti. Varauduimme vuoteen 2008 siinä toivossa, että apteekeille jäisi aikaa palveluiden johdonmukaiseen kehittämiseen. Epävarmuus lääkelainsäädännön muutoksista ja viitehintajärjestelmän taloudellisista vaikutuksista jatkui kuitenkin koko vuoden. Toimintaympäristöä hämmensivät myös lääkehallinnon uudistukset. Sosiaali- ja terveysministeriön keväällä antaman toimeksiannon mukaisesti Lääkelaitos julkisti syyskuussa lakiesityksen muotoon puetut ehdotuksensa lääkelain ja apteekkimaksulain muutoksiksi. Apteekkariliitto antoi ministeriölle oman lausuntonsa ehdotuksista joulukuussa. Lakipaketin valmistelu ministeriössä siirtyi vuoden 2009 puolelle. lääkkeiden annosjakelun toteuttamiseen saatiin lainsäädäntötasolla pieniä parannuksia. Eduskunta edellytti hallitukselta lisäksi pikaisia toimenpiteitä annosjakelun korvattavuuskriteerien uudelleen arvioimiseksi ja korvaustason parantamiseksi. Viitehintalainsäädäntö hyväksyttiin eduskunnassa syysistuntokaudella hallituksen esittämässä muodossa ja sen voimaantulopäiväksi säädettiin Samassa yhteydessä lääkevaihdon piiriin päätettiin ottaa siitä 2006 pois jätetyt, niin sanotulla analogiamenetelmäpatentilla suojatut lääkkeet. Sosiaali- ja terveysministeriö arvioi, että uudistukset vähentävät lääkemenoja eli apteekkien lääkemyyntiä noin 85 miljoonaa euroa vuodessa. Tästä viitehintajärjestelmän osuus olisi 35 miljoonaa ja lääkevaihdon laajentamisen osuus 50 miljoonaa euroa. Me arvioimme vaikutuksen suuremmaksi, jopa 140 miljoonaksi euroksi. Myynnin vähennyksen ja lääkkeiden hintojen halpenemisen laskettiin heikentävän merkittävästi erityisesti pienten apteekkien taloudellista kykyä selviytyä lakisääteisistä velvoitteistaan. Esitimmekin joulukuussa sosiaali- ja terveysministeriölle pikaisten neuvottelujen käynnistämistä apteekkitalouden turvaamiseksi. Neuvottelut käynnistyivät vuoden 2009 alkupuolella. EuRooPPalaiNEN YHtEistYÖ oli tavanomaista vilkkaampaa, sillä Apteekkariliiton puheenjohtaja Mika Vidgrén toimi vuonna 2008 myös Euroopan apteekkijärjestön (PGEU) puheenjohtajana. Apteekkariliitto teki paljon puheenjohtajuuteen liittyvää taustatyötä, esimerkiksi isännöi järjestön vuosikokouksen ja symposiumin Helsingissä kesäkuussa. Eurooppalaisessa edunvalvonnassa päähuomio kohdistui EY-tuomioistuimessa vireillä oleviin apteekkiasioihin, rajat ylittäviä terveyspalveluita ja potilaan oikeuksia koskevan direktiivin valmistumiseen sekä komission joulukuussa julkistamaan niin sanottuun lääkepakettiin. Maamme apteekkiverkosto säilyi kattavana: suomalaisista 99 prosenttia asui kunnissa, joissa oli vähintään yksi apteekkitoimipiste. Toimipisteitä oli vuoden lopussa 807, eli yksi asukasta kohti. Apteekkareita oli 582, joista naisia oli yli 71 prosenttia. Apteekkien henkilökunnasta farmaseuttisen koulutuksen saaneiden osuus oli liki kaksi kolmannesta (64 %). Apteekkien lääkemyynnin liikevaihto lisääntyi noin 6 prosenttia ja toimitettujen reseptien määrä 6,5 prosenttia edellisvuodesta. Reijo Kärkkäinen toimitusjohtaja SAL vuosikatsaus
4 KUVA: Topi Kairenius /ELIAS Toimintaympäristö muutoksessa sen kuitenkin muutoksitta. Hintaputki kapeni puoleen ja alkuperäislääketeollisuuden rajusta vastustuksesta huolimatta lääkevaihtoa laajennettiin. Järjestelmän käytännön yksityiskohdista sopiminen sekä neuvottelut kompensaatiosta apteekeille siirtyivät seuraavaan vuoteen. Lainmuutosehdotukset pääosin oikeansuuntaisia Lääkelaitos julkisti syyskuun lopulla esityksensä lääke- ja apteekkimaksulakien muuttamiseksi. Apteekkariliiton mielestä esitykset antavat hyvän mahdollisuuden varmistaa maankattava ja ammatillisesti toimiva lääkejakelu myös tulevaisuudessa. Apteekkariliitto kannatti Lääkelaitoksen sivuapteekkeja koskevia esityksiä sekä sitä, että lääkekaappeja korvaavia palvelupisteitä voidaan perustaa syrjäseuduille aiempaa vapaammin. Liitto oli tyytyväinen myös Lääkelaitoksen linjauksiin verkkoasioinnin toteuttamiseksi apteekeissa. Liitto suhtautui kuitenkin kielteisesti ehdotukseen, jonka mukaan kunta voisi käytännös- Sosiaali- ja terveysministeriö valmisteli hallituksen esityksen viitehintajärjestelmästä ja lääkevaihdon laajentamisesta. Viitehintajärjestelmässä lääkekorvaus maksetaan enintään viranomaisen hyväksymän viitehinnan perusteella. Sen ylittävä osuus jää kokonaan asiakkaan maksettavaksi. Viitehintaa sovelletaan sellaisissa lääkevaihdon piiriin kuuluvissa lääkkeissä, joille on vähintään yksi kilpaileva rinnakkaislääke. Hallituksen esitykseen sisältyi myös lääkevaihdon laajentaminen koskemaan niin sanotulla analogiamenetelmäpatentilla suojattuja lääkkeitä. Apteekkariliitto piti tärkeänä, että lakiin kirjattaisiin vaatimus viitehinnan määrittävän valmisteen saatavuudesta koko viitehintajakson ajan. Liitto esitti myös, että lääkevaihdon hintaputki säilytettäisiin ennallaan, eli 2 tai 3 eurossa. Liitto edellytti, että apteekeille aiheutuvat taloudelliset menetykset kompensoidaan lääketaksan kautta. Eduskunta hyväksyi hallituksen esityksä päättää uusien apteekkien ja sivuapteekkien perustamisesta. Apteekkariliitto korosti, että apteekin perustamiseen on aina oltava lääkehuollollinen tarve, minkä arviointi kuuluu toimintaa valvovalle viranomaiselle. Liitto katsoi myös, että apteekkimaksun ennakkokantoon ei pidä ryhtyä, sillä se vaarantaisi maankattavan apteekkiverkoston ja heikentäisi etenkin aloittavien apteekkarien toimintaedellytyksiä. Apteekkariliitto ei nähnyt myöskään perusteita Lääkelaitoksen esitykselle rajoittaa apteekkarin mahdollisuuksia harjoittaa muuta, lääkelain mukaista yritystoimintaa apteekin tiloissa. Niin sanotut rohdoskaupat eivät ole haitanneet apteekkien lakisääteisten tehtävien hoitamista. Ne ovat täydentäneet terveydenhuollon tuotteiden, välineiden ja palveluiden tarjontaa ja olleet siten myös asiakkaiden etu, liitto kommentoi. Liitto esitti myös, että lääkkeiden koneellisen annosjakelun kehittämistarpeet ja menettelyt selvitettäisiin perusteellisesti. Muutosten jatkovalmistelu sosiaali- ja terveysministeriössä siirtyi seuraavaan vuoteen. 4 SAL vuosikatsaus 2008
5 Apteekkien osuus lääke-eurosta oheni Apteekkeja koskeviin lakeihin ja lääkehuollon hallintoon esitettiin useita muutoksia, ja viitehintajärjestelmä päätettiin ottaa käyttöön. Apteekkien myynnin jakautuminen (2008) Osuudet laskettu ennakkotiedoista 5 % 13 % 82 % n Reseptilääkkeet n Itsehoitolääkkeet n Muu myynti Lääke-euron jakaantuminen (2008) Osuudet laskettu ennakkotiedoista 13,5 % 23,5 % Lääkehuollon hallinto myllerrettiin uusiksi Sosiaali- ja terveysministeri Liisa Hyssälä (kesk.) julkisti elokuussa suunnitelmansa uudistaa lääkehuollon hallintoa. Esitys poikkesi merkittävästi selvityshenkilö professori Jussi Huttusen keväällä tekemistä esityksistä. Hyssälä ehdotti, että lääkehallinto kootaan perustettavaan Lääkealan keskukseen, jonka sijoittamisesta tehdään alueellistamisselvitys. Keskuksen tehtäviksi suunniteltiin lääkehuollon valvonnan lisäksi lääkehuollon kehittämistä ja tutkimusta. Ministeriö aloitti hankkeen valmistelun syyskuussa, ja marraskuussa alueellistamista selvittänyt professori Liisa Turakka ehdotti, että uusi keskus perustettaisiin Kuopioon. Apteekkariliitto piti lääkehuollon keskushallinnon selkeyttämistä tärkeänä. Liitto esitti myös kansallisen lääkestrategian laatimista, entistä laajapohjaisempaa lääkeasioiden valmistelua ja ministeriön lääkeasiantuntemuksen lisäämistä. Liitto toivoi viranomaisia mukaan kehittämään apteekkipalveluja. n Terveydenhuollon kokonaismenot (2007) 6 % 29 % 14 % 63 % 18 % 33 % n Lääketehdas ja tukkukauppa n Apteekki n Valtio Apteekkien osuus n Erikoissairaanhoito n Perusterveydenhuolto n Muut menot n Hammashoito n Avohoidon lääkkeet Terveydenhuollon kokonaismenot käyvin hinnoin olivat vuonna 2007 yhteensä 14,7 miljardia euroa (8,2 % bkt:stä) eli noin euroa/asukas. Maankattavan apteekkiverkoston ylläpitoon kului noin 3,5 % kokonaismenoista. SAL vuosikatsaus
6 TUTTU OVI Farmaseuttinen johtaja Sirpa Peura, tietohallintopäällikkö Toni Christiansen sekä asiantuntijaproviisorit Ari Jansen ja Juha Sinnemäki tarttuvat tuttuun ripaan. Kansaneläkelaitos oli heille kuin toinen työpaikka. Kelassa neuvoteltiin lääkkeiden suorakorvausjärjestelmän kehittämisestä, viitehintajärjestelmästä ja sähköisen lääkemääräyksen valmistelusta. 6 SAL vuosikatsaus 2008
7 SAL vuosikatsaus
8 Yhteiskunnan tuki ereseptin käyttöön ottamiseksi meni pääosin lääkärijärjestelmille. ereseptille aikalisä KUVA: Topi Kairenius /ELIAS Apteekkariliitto osallistui sähköistä lääkemääräystä koordinoivan ryhmän toimintaan ja valmisteli ereseptin käyttöönottoa useissa muissa ryhmissä. Järjestelmä piti ottaa käyttöön Turussa ja Kotkassa, mutta aloitus siirtyi vuoteen 2009 molemmilla paikkakunnilla. Alueille perustettiin projektiryhmät, joihin koottiin apteekkarit ja muun terveydenhuollon edustajat sekä keskeiset viranomaiset. Apteekkariliitolla oli edustaja molemmissa ryhmissä. Apteekkariliitto oli toteuttamassa Kuntaliiton ja Farmasian oppimiskeskuksen eresepti-koulutusta. Liitto laati opetusmateriaalia myös apteekkien tietosuojavastaaville ja järjesti heille tietosuojakoulutusta. Tilaisuuksiin osallistui noin 300 ihmistä. Apteekkariliitto kuului myös sosiaali- ja terveysministeriön työryhmään, joka suunnitteli kaikille terveydenhuollon ammattihenkilöille yhteistä verkkokoulutusalustaa. Liiton mielestä yhteiskunnan taloudellinen tuki apteekkien tietojärjestelmien sopeuttamiseksi ereseptiin ei ollut riittävää, sillä tuki kanavoitiin pääosin lääkärijärjestelmien kehittämiseen. Lain mukaan apteekeilla ja muilla terveydenhuollon toimipisteillä on oltava valmius käsitellä sähköisiä lääkemääräyksiä viimeistään keväällä 2011, jolloin neljän vuoden siirtymäaika päättyy. n Talousnäkymät synkkenivät apteekkien liikevaihto lisääntyi keskimäärin noin 6,5 prosenttia edellisvuodesta. Lääkemyynnin kasvu jäi hieman pienemmäksi. Apteekkikohtaiset erot, jotka jo vuonna 2006 ja 2007 olivat huomattavan suuret, kasvoivat edelleen. Apteekkien lääkemyynnin kannattavuus on heikentynyt tuntuvasti vuoden 2006 lää- kekustannusten leikkausten ja lääkevalmistajien rajun hintakilpailun vuoksi. Kehityksen ennustetaan jatkuvan myös tulevina vuosina. Lainsäädäntö lähtee siitä, että apteekkien lakisääteiset tehtävät turvataan valtioneuvoston lääketaksan kautta. Kaikissa apteekeissa tämä ei enää toteudu. Viitehintajärjestelmä ja lääkevaihdon laajentuminen vaikeuttavat apteekkien tilannetta entisestään. Huomattava osa apteekeista ei enää tule toimeen pelkällä lääkemyynnillä. Apteekkariliitto kääntyi vuoden lopulla sosiaali- ja terveysministeriön puoleen apteekkien taloudellisten toimintaedellytysten ja maankattavan lääkehuollon turvaamiseksi. n 8 SAL vuosikatsaus 2008
9 EY-tuomioistuin pohti sääntelyä EY-tuomioistuimessa oli vireillä komission ja Italian hallituksen välinen kiista sekä saksalaisen tuomioistuimen lausuntopyyntö, joissa oli kyse apteekkien omistamiseen, perustamiseen ja sijoittumiseen liittyvistä kansallisista rajoituksista. Tuomioistuin järjesti asiasta julkisen kuulemistilaisuuden syyskuussa. Suomen valtion edustajat puolustivat kuulemistilaisuudessa jäsenmaiden oikeutta päättää itse apteekkilupaasioistaan ja apteekkien sijoittumisesta. Samalle kannalle asettui myös tuomioistuimen julkisasiamies. Hän totesi joulukuussa antamassaan ratkaisuehdotuksessa, että kansalliset apteekkien omistusrajoitukset ovat oikeutettuja ja perusteltuja, jos niille on kansanterveydelliset syyt. Lopullinen ratkaisu siirtyi toukokuulle 2009, jolloin tuomioistuin päätti, etteivät apteekkien kansalliset omistusrajoitukset ole EU:n perustamissopimuksen vastaisia. Päätös merkitsee, että jäsenvaltiot voivat vastaisuudessakin kehittää apteekkitoimintaansa omiin terveyspoliittisiin lähtökohtiinsa perustuen, EU:n peruslainsäädäntöä kunnioittaen. Komissio julkisti heinäkuussa ehdotuksensa rajat ylittäviä terveyspalveluja ja potilaan oikeuksia koskevasta direktiivistä eli niin sanotusta liikkuvuusdirektiivistä. Siihen sisältyi myös ehdotus jäsenvaltiossa kirjoitetun reseptin hyväksymisestä koko EU-alueella. Apteekkariliitto epäili ehdotuksen toteuttamiskelpoisuutta, sillä reseptiä toimittavan apteekin on voitava luotettavasti tunnistaa potilaan ja lääkkeen lisäksi myös reseptin määrännyt lääkäri. Liitto arvioi, että yhteiseurooppalainen resepti voi käytännössä toteutua vasta sitten, kun EU-maiden lääkekorvausjärjestelmät voidaan sovittaa yhteen. Joulukuussa komissio sai valmiiksi EU:n lääkelakipaketin, johon sisältyi säädösehdotuksia lääkeväärennösten torjumisesta, potilasinformaatiosta ja lääketurvatoiminnasta. n EY-tuomioistuimen omistusta koskevalla päätöksellä on suuri merkitys apteekkien tulevaisuudelle koko Euroopassa. Apteekkikohtaisten erojen kasvu jatkui Apteekkien ja sivuapteekkien määrä (31.12.) Apteekit Sivuapteekit Yhteensä Apteekit kokoluokittain (2008) Reseptiä/vuosi Apteekkien henkilökunta (31.12.) Apteekkarit Proviisorit Farmaseutit Tekniset Yhteensä Yksityisten apteekkien liikevaihto Vuosi Milj. euroa arvio Apteekkien lkm SAL vuosikatsaus
10 Apteekkariliitto käynnisti tupakasta vieroitusohjelman, apteekit kutsuttiin valtakunnalliseen Allergiaohjelmaan ja astmapalvelua kokeiltiin testiapteekeissa. Hallituksen terveydenedistämisen politiikkaohjelmassa apteekkien toivottiin edistävän tupakasta vieroitusta ja savuttomuutta. Apteekkariliitto vastasi haasteeseen valmistelemalla Apteekit tupakasta vieroituksen tukena -toimenpideohjelman, joka linjaa apteekkien tupakasta vieroitustyötä vuosien aikana. Apteekkariliiton astma-, diabetes- ja sydänohjelmilla lisätään apteekkien, muun terveydenhuollon ja potilasjärjestöjen yhteistyötä suurten kansansairauksien ehkäisyssä ja hoidossa. Ohjelmissa on määritelty apteekin tehtävät lääkehoidon toteutuksessa, lääkeneuvonnassa ja elintapaohjauksessa. Apteekit voivat motivoivalla neuvonnallaan parantaa merkittävästi hoitoon sitoutumista, sillä säännöllisessä lääkehoidossa olevat potilaat käyvät useammin apteekissa kuin muissa terveydenhuollon toimipisteissä. Apteekit tavoittavat myös sellaisia asiakkaita, jotka eivät käytä muun terveydenhuollon palveluita. Tärkeä osa ohjelmien toteutusta ovat Apteekkariliiton säännöllisesti kouluttamat yhdyshenkilöt. Vuoden 2008 lopussa apteekeissa toimi 717 astmayhdyshenkilöä, 692 diabetesyhdyshenkilöä ja 642 sydänyhdyshenkilöä. Astmapalvelu eteni tuotteistettavaksi Osana astmaohjelmaa testattiin uutta apteekin astmapalvelukonseptia 15 apteekissa. Palvelumalli osoittautui erittäin tarpeelliseksi ja käytännössä toimivaksi, minkä vuoksi palvelua ryhdyttiin tuotteistamaan. Apteekkariliitto esitteli diabetesohjelmaa Helsingissä pidetyssä kansainvälisessä kongressissa, jossa käsiteltiin diabeteksen ja sen komplikaatioiden ehkäisyä. Sydänohjelmassa keskityttiin sydämen vajaatoimintaan ja rytmihäiriöihin. Vuonna 2008 käynnistyi myös valtakunnallinen Allergiaohjelma, johon apteekit kutsuttiin mukaan. Apteekkariliitto osallistui sosiaali- ja terveysministeriön Toimiva terveyskeskus -ohjelmaan. Sen tarkoitus on vahvistaa perusterveydenhuoltoa kehittämällä terveyskeskusten käytäntöjä, hallintoa ja johtamista sekä koulutusta ja tutkimusta. Liitto oli mukana ohjelman ohjausryhmässä sekä johtoryhmässä. Apteekkariliiton Apteekit ikääntyvän väestön lääkehoidon tukena -toimenpideohjelmaa tehtiin tunnetuksi yhteistyökumppaneille, ja sen tavoitteita toteutettiin useissa muissa käynnissä olleissa hankkeissa. n Kansanterveystyö laajeni 10 SAL vuosikatsaus 2008
11 AMMATTIAPTEEKIN PUOLESTA Asiantuntijaproviisorit Ingrid Wiberg, Liisa Itkonen, Johanna Salimäki ja Liisa Backas tuottivat tietoa ja materiaaleja apteekkien ammatilliseen kehittämiseen. Talousasiantuntija Ilkka Harjulan talousennusteet osoittivat, että apteekkien talouden ja maankattavan apteekkiverkoston turvaaminen vaativat lääketaksan ajantasaistamista. SAL vuosikatsaus
12 Isäntinä Brysselissä Apteekkariliitto johti puhetta Euroopan apteekkijärjestössä ja järjesti johtamiskoulutusta jäsenilleen. Oma koulutustarjonta lisääntyi, ja liitto osallistui myös alan opetuksen kehittämiseen. Vuosi 2008 oli aktiivisen eurooppalaisen kanssakäymisen vuosi, sillä Apteekkariliiton puheenjohtaja, apteekkari Mika Vidgrén toimi myös Euroopan Unionin apteekkijärjestön (PGEU) puheenjohtajana. Brysselissä toimiva PGEU on apteekkisektorin ainoa auktorisoitu edunvalvontajärjestö Euroopan Unionissa. Apteekkariliitto järjesti PGEU:n yleiskokouksen Helsingissä kesäkuussa. Siihen osallistui 96 jäsenmaiden edustajaa 25 maasta. Liitto osallistui myös järjestön hallituksen ja työryhmien työhön sekä Pohjoismaisen Apteekkiyhdistyksen (NA) ja Farmasian maailmanjärjestön (FIP) toimintaan. Uusia koulutusohjelmia aloitettiin Apteekkariliitto järjesti monipuolista koulutusta apteekkareille ja apteekkien henkilökunnille. Vuonna 2008 aloitettiin neljäs johtamisen erikoisammattitutkintoon (JET) valmistava koulutus yhteistyössä Amiedun kanssa ja toinen yrittäjän erikoisammattitutkintoon (YEAT) valmistava koulutus apteekkareille ja proviisoreille Edupolin kanssa. Apteekkareille järjestettiin myös valmennusta henkisen hyvinvoinnin ja jaksamisen tueksi. Apteekkien tekniselle henkilöstölle käynnistettiin uusi viestintä- ja logistiikkapalvelujen ammattitutkintoon valmistava koulutus. Seminaareja järjestettiin apteekkariyhdistysten koulutus- ja viestintävastaaville sekä uusille jäsenille. Apteekkariliitto koulutti myös kaikki koneellisen annosjakelupalvelun aloittavat apteekit ja järjesti koulutusta apteekkien tietosuojavastaaville. Liitto osallistui myös alan täydennyskoulutuksen suunnitteluun ja toteutukseen muun muassa Farmasian oppimiskeskuksen kanssa ja oli mukana uudistamassa apteekkifarmasian erikoistumisopintojen rakennetta PD-johtokunnassa. Lisäksi liitto oli mukana farmasian perusopetuksen, opetusapteekkiharjoittelun ja lääkehoidon kokonaisarviointikoulutuksen kehittämisessä sekä lääkealan perustutkinnon uudistamisessa. Apteekkariliitto tuotti myös monipuolista lääkeinformaatiota apteekkien käyttöön. Lääkkeiden valmisteyhteenvedoista laaditut tiivistelmät ja Tietotippa-tietokanta palvelevat erityisesti lääkeneuvontaa. Tietokanta muistuttaa tärkeimmistä asioista, joista asiakkaalle tulisi kertoa lääkkeitä toimitettaessa. Annosjakelu laajeni, Kela-korvaus vakiintui Vuoden 2008 lopussa jo yli potilasta sai lääkkeensä apteekista koneellisesti annosjaeltuina. Sosiaali- ja terveysministeriö kannusti laajentamaan annosjakelua, ja Kela-korvaus annosjakelusta vakiinnutettiin sairausvakuutuslakiin. Apteekkariliitto laati suunnitelman palvelun kehittämisestä sosiaali- ja terveysministeriölle, Kelalle ja Lääkelaitokselle. Koneellinen annosjakelu on Apteekkariliiton kehittämä palvelu, jossa apteekki tarkistaa asiakkaan lääkityksen ja toimittaa lääkkeet muovisiin kerta-annospusseihin pakattuina useimmiten kahdeksi viikoksi kerrallaan. Palvelu parantaa lääkehoidon turvallisuutta, säästää lääkekuluja ja edistää lääkehoidon onnistumista. Haamuasiakkaat testasivat neuvontaa Apteekkariliitto toteutti useita tutkimuksia apteekkitoiminnan kehittämisen ja edunvalvonnan tueksi. Haamuasiakastutkimuksella kartoitettiin apteekkien lääkeneuvontaa ja reseptipoikkeamatutkimuksella apteekkien merkitystä reseptipoikkeamien selvittelyssä ja potilasturvallisuuden varmistamisessa. Toimitusvarmuutta tutkimalla selvitettiin, miten hyvin apteekkien lääkevarastot vastaavat asiakkaiden tarpeita. Asiakastyytyväisyyttäkin tutkittiin. Siinä selvitettiin, mihin apteekkien asiakkaat ovat tyytyväisiä ja mihin tyytymättömiä. Suhdannekyselyllä selvitettiin apteekkareiden talousnäkymiä. n 12 SAL vuosikatsaus 2008
13 VALMIINA LÄHTÖÖN Kotimainen ja eurooppalainen edunvalvonta pitivät toimitusjohtaja Reijo Kärkkäisen ja puheenjohtaja Mika Vidgrénin kiireisinä. Kalenterit täyttyivät neuvotteluista ja kokouksista. Brysselin lentokenttä tuli tutuksi.
14 14 SAL vuosikatsaus 2008
15 SAL Apteekkiverkko päivitettiin ereseptiä varten, sidosryhmäviestintä sähköistyi ja Apteekkarilehti uudistui online-aikaan. Verkko vahvistui Sähköisen lääkemääräyksen tekniset määrittelyt saatiin lähes valmiiksi, ja SAL Apteekkiverkon teknologia säädettiin vaatimuksia vastaavaksi. SAL Apteekkiverkko on Apteekkariliiton ylläpitämä palveluverkko, joka tarjoaa apteekeille tietoturvallisen ja suojatun yhteyden ulkopuoliseen asiointiin sekä monipuoliset tieto- ja viestintäpalvelut. Vuoden 2008 lopussa verkossa oli mukana jo yli 600 apteekkitoimipistettä. Apteekkiverkon puhelintukea erityisesti ruuhkahuippujen aikana tehostettiin. Sähköisen asioinnin edistämiseksi sidosryhmien kanssa Apteekkariliitto kehitti sähköisen ilmoitusjärjestelmän, jolla lääkeyritykset voivat tehdä tuotteisiinsa liittyviä muutosilmoituksia. Apteekkariliiton apteekeille kokoamien tuotetiedostojen jakelussa siirryttiin kokonaan verkon välityksellä tapahtuvaan sähköiseen jakeluun. Apteekkariliitto kehitti myös uuden sähköisen tiedotusjärjestelmän vieroitushoitopotilaiden apteekkisopimustietojen välittämiseen. Järjestelmän käyttöönotto jäi odottamaan tietosuojavaltuutetun hyväksyntää. Apteekkariliiton, Kelan ja yliopistojen apteekkien allekirjoittama uusi lääkkeiden suorakorvaussopimus tuli voimaan vuoden 2008 alussa. Uudessa sopimuksessa lisäkorvaukset sisällytettiin suorakorvausmenettelyn piiriin. Sopimus mahdollisti myös sähköisen tilitysmenettelyn apteekkien ja Kelan välillä. Apteekkarilehti uudistui Apteekkariliiton jäsenlehti Apteekkari uudistettiin vastaamaan reaaliaikaisen tiedonvälityksen haasteita. Lehti sai uuden ilmeen ja tuekseen Apteekkari.fi verkkosivuston, jota täydentää kerran viikossa lähetettävä sähköinen uutiskirje. Myös lehden rakenne uudistui. Sisällöstä erottuu nyt kolme kokonaisuutta: uutiset, lääkkeet & tutkimus sekä työ & tekijät. Päivittäinen uutisvirta siirtyi pääosin verkkoon. Lehdessä pureudutaan taustoihin ja tuetaan entistä enemmän apteekkien ammatillista osaamista. Uudistuneessa lehdessä nostetaan myös esiin arjen tekijänaisia ja -miehiä, jotka osaamisellaan kehittävät toimintaa yhteiseksi hyväksi. Apteekkarin perustehtävä säilyi ennallaan. Lehti seuraa monipuolisesti lääke- ja apteekkialaa kotimaassa ja ulkomailla, julkaisee apteekkityötä kehittäviä tutkimuksia, tekee omia selvityksiä ja välittää monipuolista tietoa apteekkihenkilökunnan ammattitaidon tueksi. Uudistus tehtiin yhteistyössä Julkaisuosakeyhtiö Eliaksen kanssa. Sähköisten palvelujen teknisestä toteutuksesta vastasi Koodiviidakko Oy. Ensimmäinen uudistettu Apteekkari ilmestyi vuoden 2009 puolella. Apteekkari julkaistaan verkossa myös koko sisällön kattavana näköislehtenä. n KONSEPTI UUSIKSI Apteekkari.fi ja sähköinen uutiskirje tekivät Apteekkarilehdestä myös verkkomedian. Toimitussihteeri Virpi Ekholm, viestintäproviisori Charlotta Sandler, viestintäjohtaja Erkki Kostiainen ja graafinen suunnittelija Eeva-Riitta Seppälä- Holmberg ihastuivat uuteen konseptiin ja lehden raikkaaseen ilmeeseen. SAL vuosikatsaus
16 APTEEKKITOIMInnAn PERUSPILARIT Apteekkilupa Apteekkiliikettä voi Suomessa harjoittaa vain Lääkelaitoksen myöntämällä apteekkiluvalla. Apteekkiluvan tultua avoimeksi, Lääkelaitos julistaa sen haettavaksi ja myöntää luvan hakijoista ansioituneimmalle. Lääkelaitos päättää myös uusien apteekkien ja sivuapteekkien perustamisesta tarveharkinnan perusteella. Apteekkiluvan saajan pitää olla Euroopan talousalueen jäsenmaan kansalainen ja laillistettu proviisori. Apteekkilupa myönnetään tietylle sijaintialueelle, joka on tavallisimmin kunta. Kaupungeissa voi olla useita sijaintialueita. Apteekit voivat sijoittua sijaintialueellaan vapaasti, vaikkapa toistensa naapureiksi. Sivuapteekkien sijaintia säädellään tarkemmin. Apteekkarilla voi olla kerrallaan korkeintaan yksi apteekkilupa ja kolme sivuapteekkilupaa. Sivuapteekki voidaan itsenäistää Lääkelaitoksen päätöksellä. Apteekkiketjut eivät siten ole Suomessa mahdollisia. Apteekkilupa on henkilökohtainen, eikä sitä voi myydä tai vuokrata. Apteekkari on sekä ammatillisesti että taloudellisesti vastuussa apteekista. Apteekkilupa päättyy apteekkarin täyttäessä 68 vuotta. Apteekkilupaan liittyy useita velvoitteita. Tärkein niistä on lääkkeiden saatavuudesta huolehtiminen. Lääketaksa Lääkkeiden hinnat ovat kaikissa apteekeissa samat, sillä valtioneuvosto päättää lääkkeiden vähittäishinnat lääketaksa-asetuksella. Lääketaksa määrittelee lääkkeen vähittäishinnan valtakunnallisesti käytössä olevan tukkuhinnan perusteella. Tukkuhinta on kaikille apteekeille sama. Lääketaksa on degressiivinen, eli apteekin myyntikate suhteellisesti pienenee lääkkeen tukkuhinnan noustessa. Apteekkien talous on tarkasti säädelty Lääkkeen vähittäishinta apteekissa Valtioneuvoston asetus lääketaksasta Tukkuhinta ( ) Lääkkeen vähittäishinta apteekissa ( ) 0 9,25 1,5 x tukkuhinta + 0,50 + alv 8 % 9,26 46,25 1,4 x tukkuhinta + 1,43 + alv 8 % 46,26 100,91 1,3 x tukkuhinta + 6,05 + alv 8 % 100,92 420,47 1,2 x tukkuhinta + 16,15 + alv 8 % 420,47 1,125 x tukkuhinta + 47,68 + alv 8 % Apteekkimaksu valtiolle Apteekkimaksulain muutos 978/ Apteekin Apteekkimaksu Maksuprosentti vuosiliikevaihto liikevaihdon alarajan ylittävästä ( ) alarajalla ( ) liikevaihdosta , , , , , , , , , ,00 Apteekkimaksu Lääketaksan lisäksi apteekkien talouteen vaikuttaa keskeisesti veronluonteinen apteekkimaksu, jonka yksityiset apteekit maksavat valtiolle ja yliopistoapteekit omistajayliopistolleen. Apteekkimaksun suuruus perustuu liikevaihtoon ja se on progressiivinen (0 11 % liikevaihdosta). Apteekkimaksu sisältyy lääkkeiden hintoihin ja sitä maksetaan pääasiassa vain lääkemyynnistä väestölle. Apteekkimaksu johtaa käytännössä siihen, että samanhintaisesta lääkkeestä pieni apteekki saa vähän suuremman osuuden kuin iso apteekki. Näin se tasaa erikokoisten apteekkien tuloeroja ja mahdollistaa pienten apteekkien toiminnan ja maankattavan apteekkiverkoston. Apteekkimaksu tuottaa valtiolle noin 120 miljoonaa euroa vuodessa. Apteekkien toimittamat reseptit (milj. kpl) ,8 42,1 43,4 45,6 47,9 Keskiarvoapteekki (2008) n Liikevaihto: noin 3,4 milj. euroa n Reseptiä/vuosi: kpl n Apteekkimaksua valtiolle: noin euroa (n. 6,5 % liikevaihdosta) n Henkilökunta: 11 (apteekkari + proviisori + 5 farmaseuttia + 4 teknistä) 16 SAL vuosikatsaus 2008
17 APTEEKKARILIITOn YHTIÖT Jäsenapteekkiensa palvelemiseksi Apteekkariliitto on perustanut neljä yhtiötä, jotka se omistaa kokonaan. Oy Medifon Ab Oy Medifon Ab on apteekkien erikoistarvikkeiden ja yleisten kauppatavaroiden tukkukauppa. Medifonin tuotevalikoimiin kuuluu noin 400 tuotetta. Tärkeimmät tuoteryhmät ovat termosignatuurit, kassit, kuumemittarit ja jalkojenhoitotuotteet. Vuonna 2008 yhtiö keskittyi verkkokaupan ylläpitoon ja markkinointiin sekä toi markkinoille uutuustuotteita, muun muassa DentoBon -tutit. n Perustettu vuonna 1981 n Liikevaihto 2008 noin 2,5 miljoonaa euroa n Tulos positiivinen Pharmadata Oy Pharmadata Oy on tietotekniikkayritys, joka toimittaa ja kehittää apteekeille Salix-tietojärjestelmää. Vuoden 2008 lopussa Salix oli käytössä 464 apteekkitoimipisteessä ja sen markkinaosuus oli 57 prosenttia. Yhtiö julkisti uuden Pd3-apteekkijärjestelmän, jonka toimitukset alkavat vuoden 2009 aikana. n Perustettu vuonna 1989 n Liikevaihto 2008 noin 2,4 miljoonaa euroa n Tulos positiivinen PharmaPress Oy PharmaPress Oy on viestintä- ja kustannusyhtiö, joka kustantaa ja julkaisee Apteekkarilehden ja liiton jäsenapteekkien Terveydeksi!-asiakaslehden lisäksi kirjoja, oppaita ja muita painotuotteita. Vuoden 2008 merkittävin hanke oli Apteekkarilehden uudistus, johon sisältyi painetun lehden uudistaminen, verkkosivuston Apteekkari.fi perustaminen ja sähköisen uutiskirjeen käyttöönotto. Yhtiö järjesti myös Apteekkaripäivien näyttelyn huhtikuussa Marina Congress Centerissä Helsingissä. n Perustettu vuonna 1997 n Liikevaihto 2008 noin 1,2 miljoonaa euroa n Tulos positiivinen PharmaService Oy PharmaService Oy on palveluyhtiö, joka tuottaa ammatillisia palveluita liiton jäsenapteekeille. Vuonna 2008 yhtiö keskittyi lääkkeiden koneellisen annosjakelun (ANJA) toteuttamiseen osana apteekkien sopimusvalmistusta. Yhtiö hallinnoi myös SAL Apteekkiverkon teknistä toteutusta ja valmistutti ja myi apteekeille kolmea ravintolisävalmistetta. Vuoden lopussa yhtiön koneellisessa annosjakelussa oli mukana 219 apteekkia ja asiakasta. SAL Apteekkiverkkoon oli liittynyt vuoden loppuun mennessä yli 600 apteekkitoimipistettä. n Perustettu vuonna 2001 n Liikevaihto 2008 noin 3,7 miljoonaa euroa n Tulos positiivinen
18 Suomen Apteekkariliiton hallitus 2008 Mika Vidgrén, pj (1) Tapio Rytilä, 1. vpj (2) Riitta Andersin, 2. vpj (3) Riikka Aahe (4) Aila Aitamurto (5) Espoonlahden apteekki Hollolan apteekki Helsingin Apteekki Medena Turun Joutsen apteekki Oulun Joutsen apteekki Marja-Leena Elovaara (6) Anjalankosken Myllykosken apteekki Marjukka Heliövaara (7) Anders Karlsson (8) Hannele Kautto (9) Pyhäselän apteekki Helsingin Myllypuron apteekki Vantaan Koivukylän apteekki Martti Mähönen (10) Joroisten apteekki Kai Nieminen (11) Järvenpään Farma apteekki Juha Nuutila (12) Vaasan Kirkkoapteekki Marjo Pekkala (13) Tampereen Haka-apteekki Marja Ritala (14) Helsingin Siltamäen apteekki Jari Summanen (15) Lohjan Virkkalan Omena-apteekki Eeva Teräsalmi (16) Nurmijärven Seitsemän veljeksen apteekki 18 SAL vuosikatsaus 2008
19 Lisätietoja Reijo Kärkkäinen toimitusjohtaja; yleisjohto ja liiton toiminnan koordinointi, kansainväliset yhteydet Sirpa Peura farmaseuttinen johtaja; farmaseuttisten asioiden valmistelun ohjaus ja suunnittelu, Kela-asiat, työpaikkakassat, annosjakelupalvelu Erkki Kostiainen viestintäjohtaja; viestinnän koordinointi ja kehitys, mediasuhteet, lehdet ja julkaisutoiminta, verkkopalvelut (sisällöt) Toni Christiansen tietohallintopäällikkö; apteekkien tietojärjestelmät, SAL Apteekkiverkko, verkkopalvelut (tekniikka) Liisa Backas asiantuntijaproviisori; koulutus- ja työvoima-asiat, koulutusvaliokunnan sihteeri Hanna Haataja asiantuntijaproviisori; lääkeinformaatio, Tietotippa-tietokanta, itsehoitosuositukset, lääkkeiden annosjakelu Ilkka Harjula talousasiantuntija; edunvalvontaan liittyvät talousanalyysit, talousvaliokunnan sihteeri Liisa Itkonen asiantuntijaproviisori; lääke- ja sopimusvalmistus, kemikaalit, elintarvikkeet, sopimusvalmistusneuvottelukunnan sihteeri Ari Jansen asiantuntijaproviisori; tuotetiedostojen vastuuproviisori, apteekkien tietotekniikka Tiina Kuosa (sij. Charlotta Sandler) viestintäproviisori (PharmaPress Oy); Apteekkari- ja Terveydeksi!-lehden sekä muiden viestintäpalveluiden tuotantoon liittyvät tehtävät, viestintävaliokunnan sihteeri Johanna Salimäki asiantuntijaproviisori; lääkeinformaatio, Tietotippa-tietokanta, apteekkien astmaohjelma, savuttomuustyö Juha Sinnemäki asiantuntijaproviisori; apteekkien tietotekniikka, lääkevalmisteiden tiedosto Ingrid Wiberg asiantuntijaproviisori; apteekkien sydän- ja diabetesohjelma, laatuasiat, farmaseuttisen valiokunnan sihteeri SAL vuosikatsaus
20 Suomen Apteekkariliitto Pieni Roobertinkatu 14 C Helsinki Puh: (09) /vaihde Fax: (09) /vaihde